Rustam Qosimovga O‘zbekiston xalqaro islom akademiyasining rektorligi yuklatildi

Vazirlar Mahkamasining 21-noyabrdagi qaroriga asosan, O‘zbekiston Prezidentining Jamoat va diniy tashkilotlar bilan hamkorlik qilish masalalari bo‘yicha davlat maslahatchisi Rustam Qosimov O‘zbekiston xalqaro islom akademiyasining rektori etib tayinlandi. Bu haqda Adliya vazirligi xabar berdi.

Shu kunga qadar Shuhrat Yovqochev akademiya rektori vazifasida faoliyat yuritayotgan edi.
Eslatib o‘tamiz, Shavkat Mirziyoyev 20-noyabr, chorshanba kuni Toshkentda qurilayotgan Islom sivilizatsiyasi markazining qurilish ishlari bilan tanishgan edi.
Rustam Qosimov O‘zbekiston Prezidenti huzuridagi Davlat boshqaruvi akademiyasining rektori ham hisoblanadi.